Az Ügynökség a közös műveletek rugalmas tevékenységei és a fókuszpontok révén is támogatást nyújt Görögországnak a határellenőrzési tevékenységekben a Törökországgal, Albániával és a Macedónia Volt Jugoszláv Köztársasággal közös szárazföldi határokon jelenleg összesen 2 hőkamerás kisteherautó, 14 járőrautó, 1 járőrkutyás csapat és 3 intelligens fedélzeti kamerával támogatott 53 tisztviselő kiküldésével, és a vonatkozó légi műveletekkel. Az észak-görögországi operatív tevékenység megerősíti a határőrizetet, és megakadályozza a szabálytalan továbbutazásokat, ezzel fokozza a nyugat-balkáni útvonalon jelentkező kihívások uniós kezelését.

Az Ügynökség a Poszeidón közös művelet – beleértve a visszafogadási tevékenységek támogatását is – keretében 891 tisztviselőt küld ki, a görög rendőrség pedig az Ügynökség társfinanszírozásával 280 biztonsági tisztviselőt alkalmaz. Ebbe a számba beleértendők a telepített eszközök személyzetének tagjai, az uniós fogadóállomásokon alapuló koncepció végrehajtásában segítő szakértők és a koordinációs személyzet. A kiküldés 2 nyílt tengeri járőrhajót, 3 part menti járőrhajót, 10 part menti járőrcsónakot, 1 merevszárnyas repülőgépet, 2 helikoptert, 16 járőrautót, 4 autóbuszt és 3 hőkamerás kisteherautót is magában foglal.

Az Ügynökség továbbra is helyszíni operatív támogatást biztosít a tagállamokban a határigazgatáshoz, több mint 1 600 határőrrel és az EU külső határainak különböző szakaszaira kiküldött más releváns személyzettel. A korábbi jelentések hiányosságokat tártak fel a kiküldés terén, melyek továbbra is fennállnak. A hiányosságokat részlegesen orvosolják a fogadó tagállamok által kiküldött és az Ügynökség által társfinanszírozott eszközök és határőrök. Azonban tagállami hozzájárulásokra van szükség a fogadó tagállamok általános kapacitásának hatékony és fenntartható növeléséhez az Unió külső határainak hatásos védelme érdekében.

Az Európai Unió külső határainak védelme az előfeltétele a belső határok nélküli schengeni térség rendes működésének és az európai migrációs stratégia megvalósításának. Az Európai Határ- és Parti Őrség teljes működőképességének mielőbbi megvalósítása érdekében tett közös erőfeszítés és szerepvállalás a gyakorlatban is kifejezésre juttatja a tagállamok elkötelezettségét a felelősség megosztása és a közös érdekből vállalt szolidaritás kinyilvánítása iránt. Ezt szem előtt tartva a Bizottság rendszeresen jelentést nyújtott be az Európai Határ- és Parti Őrség működőképességéről.

Az Ügynökség továbbra is támogatja Bulgáriát a szárazföldi határok ellenőrzése terén, a szabálytalan továbbutazások megakadályozása céljából is. A támogatást a közös műveletek rugalmas tevékenységein és a fókuszpontokon keresztül, valamint a vonatkozó légi műveletek révén biztosítják a bolgár–török és bolgár–szerb szárazföldi határokon. A jelenlegi kiküldetés 166 tisztviselőből áll (ideértve a telepített eszközök kezelőit is), akiket 12 járőrkutyás csapat, 6 hőkamerás kisteherautó, 50 járőrautó, 6 szén-dioxid-érzékelő, 39 intelligens fedélzeti kamera és 1 helikopter támogat.

Spanyolország

A 2017 Idalo műveletet 2017. május 3-án kezdték meg a Nyugat-Mediterrán Térség külső tengeri határain a koordinált operatív tevékenységek támogatására az EU felé irányuló irreguláris migrációs áramlatok ellenőrzése és a határokon átnyúló bűnözés elleni küzdelem erősítse céljából. A jelenlegi kiküldetés 65 tisztviselőből áll (ideértve a telepített eszközök kezelőit, a koordinációs személyzetet és az eligazító csapatokat is), akiket 1 repülőgép és 1 nyílt tengeri járőrhajó támogat.

Nyugat-Balkán

Jelenleg 127 kiküldött tisztviselő állomásozik a tagállamokban a nyugat-balkáni régióbeli határigazgatás elősegítése érdekében. A legfontosabb kiküldésekre Horvátország és Magyarország Szerbiával közös szárazföldi határain folytatott közös műveletek rugalmas tevékenységei keretében, valamint a szárazföldi határokon elhelyezkedő megfelelő fókuszpontokon és a koordinációs pontokon kerül sor. Ezeket 9 járőrkutyás csapat, 4 hőkamerás jármű, 31 járőrautó, 1 szívverés-érzékelő, 10 szén-dioxid-érzékelő és 12 intelligens fedélzeti kamera segíti.

2.2. Az erőforrások összevonása, valamint az Ügynökség saját kapacitásainak kiépítése az operatív támogatás biztosításának céljából

A Bizottság utolsó jelentésében megállapította, hogy szükség van egy átfogó stratégia kialakítására az Ügynökség saját kapacitásai fejlesztéséhez. Amint ott kifejtésre került, 2017-től az Ügynökség évi 10 millió EUR-val (összesen 40 millió EUR 2017–2020 között) rendelkezik saját – különösen a kis- és középméretű – eszközeinek beszerzésére. 2017. június 13–14-én az Ügynökség bemutatja az igazgatótanácsnak ennek az átfogó stratégiának a tervezetét, amely figyelembe veszi a különféle lehetőségeket (vagyis vásárlás, kölcsönzés, lízing, hosszú távú telepítés), és azt, hogy a beszerzés után hogyan oldható meg a működőképesen tartás.

A következő lépések

Az Európai Határ- és Partvédelmi Ügynökség feladatai:

·növelje a folyamatban lévő műveletekhez szükséges hozzájárulások proaktív igénylésére vonatkozó erőfeszítéseket a tagállamokkal fenntartott kétoldalú kapcsolatok keretében.

·gondoskodjon arról, hogy az igazgatótanács zökkenőmentesen elfogadja az átfogó stratégiát az Ügynökség saját kapacitásainak 2017–2020 közötti kiépítésére/felhasználására.

A tagállamok feladata:

·Gondoskodjanak arról, hogy az elfogadott forrásokat mindig az Ügynökség rendelkezésére bocsássák a műveletek folytatása és a kötelező állományok céljára.

·Biztosítsák a következő forrásokat a most feltárt hiányok alapján:

A Görögországot érintő hiányok – Poszeidón közös művelet

Ø2017. május 16. – június 29.: 13 tisztviselő (operatív igény: 197 tisztviselő);

Ø2017. június: 3 part menti járőrcsónak (az operatív igények 30 %-a – a felajánlások hiányában ezt a különbséget az Ügynökség finanszírozásában a fogadó tagállam eszközeivel biztosítják), 1 merevszárnyú repülőgép (az operatív igények 100 %-a, a különbséget részben az Ügynökség finanszírozásában a fogadó állam eszközeivel biztosítják, és a kölcsönzött merevszárnyú repülőgép az időszak egy részét lefedi) 1 nyílt tengeri járőrhajó (az operatív igények 50 %-a – a felajánlások hiányában ezt a különbséget részben az Ügynökség finanszírozásában a fogadó tagállam eszközeivel biztosítják), 2 szállító jármű (az operatív igények 33 %-a);

Ø2017. június 29. – augusztus 17.: 43 tisztviselő (operatív igény: 197 tisztviselő);

Ø2017. július: 4 part menti járőrcsónak (az operatív igények 40 %-a), 1 helikopter (az operatív igények 50 %-a), 1 nyílt tengeri járőrhajó (az operatív igények 50 %-a), 1 járőrautó, 2 szállító jármű (az operatív igények 33 %-a);

Ø2017. augusztus: 7 part menti járőrcsónak (az operatív igények 54 %-a), 1 part menti járőrcsónak (az operatív igények 33 %-a), 2 nyílt tengeri járőrhajó (az operatív igények 67 %-a), 2 szállító jármű (az operatív igények 33 %-a);